**LĒMUMS**

LIEPĀJĀ

|  |  |
| --- | --- |
| 2020.gada 17.decembrī | Nr.655/19  (prot. Nr.19, 25.§) |

Par zemesgabala Egļu ielā 34 Pilsētu zemes

nomas pārjaunojuma līguma termiņa pagarināšanu

Lai racionāli rīkotos ar pašvaldības mantu, zemesgabalu, uz kura atrodas citai personai piederošs ēku (būvju) nekustamais īpašums un ir noslēgts Pilsētu zemes nomas līgums, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta piekto daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 5. un 113.punktu, izskatot [..] 2020.gada 13.novembra iesniegumu, 2010.gada 21.maija Pilsētu zemes nomas pārjaunojuma līgumu, kas 2015.gada 23.jūlijā noslēgts starp Liepājas pilsētas pašvaldību un [..], Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 19.novembra priekšlikumu (sēdes protokols Nr.14) un Liepājas pilsētas domes pastāvīgās Pilsētas attīstības komitejas 2020.gada 10.decembra lēmumu (sēdes protokols Nr.12), LIEPĀJAS PILSĒTAS DOME

N O L E M J :

1. Pagarināt [..] Pilsētu zemes nomas pārjaunojuma līguma par zemesgabala Egļu ielā 34, Liepājā (kadastra Nr.1700 037 0151), 627 kv.m platībā iznomāšanu termiņu līdz 2030.gada 31.decembrim [..] nekustamā īpašuma, būvju (kadastra apzīmējums 1700 037 0151 001), uzturēšanai un apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvaldei" divu nedēļu laikā no lēmuma pieņemšanas dienas sagatavot 2015.gada 23.jūlijā noslēgtajā Pilsētu zemes nomas pārjaunojuma līgumā par zemesgabala Egļu ielā 34 (kadastra Nr.1700 037 0151) iznomāšanu grozījumu, izsakot līguma II.sadaļas "Līguma termiņš" 2.1.punktu šādā redakcijā:

"2.1. Līgums stājas spēkā ar 2015.gada 10.jūliju un ir spēkā līdz 2030.gada 31.decembrim".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt Pilsētu zemes nomas pārjaunojuma līguma grozījumu.

4. Gadījumā, ja [..] vainas dēļ Pilsētu zemes nomas pārjaunojuma līguma grozījums par zemesgabala Egļu ielā 34 nomu netiek parakstīts viena mēneša laikā no lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

5. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, nomniekam | |